ആര്സിബിയുടെ പുതിയ താരത്തെ കുറിച്ച് പരിശീലകന് ഐപിഎല്ലില് ഗ്ലെന് മാകസ്വെല്ലും എ ബി ഡിവില്ലിയേഴ്സുമാണ് റോയല് ചലഞ്ചേഴ്സ് ബാംഗ്ലൂര് മധ്യനിരയിലെ കരുത്ത്. സീസണിന്റെ രണ്ടാംപകുതി യുഎഇയില് ആരംഭിക്കാനിരിക്കേ ഇരുവരോളം പോന്നൊരു താരം കൂടി ടീമിലുണ്ട് എന്ന് പറയുകയാണ് ആര്സിബി പരിശീലകന് മൈക്ക് ഹെസ്സണ്. ആര്സിബി സ്ക്വാഡിനൊപ്പം ചേര്ന്ന മൂന്ന് പുതിയ താരങ്ങളിലൊരാളാണ് ടിം ഡേവിഡ്. സിംഗപ്പൂരിനായി 15 അന്താരാഷ്ട്ര ടി20കള് കളിച്ചിട്ടുള്ള ഡേവിഡ് നാല് അര്ധ സെഞ്ചുറികള് സഹിതം 558 റണ്സ് നേടിയിട്ടുണ്ട്. ഫിന് അലന് പോകുന്നതോടെ ടീമിന്റെ മധ്യനിര ശക്തിപ്പെടുത്താന് തീരുമാനിക്കുകയായിരുന്നു. അതിനാലാണ് ടിം ഡേവിഡ് സ്ക്വാഡിനൊപ്പം ചേര്ന്നത്. ദ് ഹണ്ട്രഡ് ലീഗില് സതേണ് ബ്രേവിന്റെ താരമാണ്. അടുത്തിടെ സറേക്കായും ഹൊബാര്ട്ട് ഹറികെയ്ന്സിനായും മികച്ച പ്രകടനം പുറത്തെടുത്തു. ആവശ്യമെങ്കില് ഗ്ലെന് മാക്സ്വെല്ലിനോ എബിഡിക്കോ പകരക്കാനാവുന്ന പവര് ഹിറ്ററാണ് അദേഹം. ബാറ്റിംഗ് ഓര്ഡറില് മറ്റ് ഓപ്ഷനുകളും താരം നല്കുന്നതായും മൈക്ക് ഹെസ്സണ് പറഞ്ഞു.The post ആര്സിബിയുടെ പുതിയ താരത്തെ കുറിച്ച് പരിശീലകന് first appeared on MalayalamExpressOnline.